El Conseller de Mobilitat, Arcadi España, junt amb l'Alcalde d'Alaquàs Toni Saura presenten al Castell el nou Bono 10 de MetroBus
24/02/2021

# El Conseller de Mobilitat, Arcadi España, junt amb l'Alcalde d'Alaquàs Toni Saura presenten al Castell el nou Bono 10 de MetroBus

*   24/02/2021
*   [Mobilitat](/categoria/31/0/mobilitat)
*   [Imprimir](#)
*   Compartir
*    https://www.alaquas.org/documento.asp?id\_do=19579

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19579%2F0&title=Ajuntament%20d%27Alaqu%C3%A0s.%20Premsa.El%20Conseller%20de%20Mobilitat%2C%20Arcadi%20Espa%C3%B1a%2C%20junt%20amb%20l%27Alcalde%20d%27Alaqu%C3%A0s%20Toni%20Saura%20presenten%20al%20Castell%20el%20nou%20Bono%2010%20de%20MetroBus)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19579/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19579/240220216aa55fb4-46b1-42f5-8f81-c64f8d8a97bc_1_Form_4.jpg)](https://www.alaquas.org/ficheros/documentos/2021/2/19579/240220216aa55fb4-46b1-42f5-8f81-c64f8d8a97bc_1_Form_10.jpg "<a href='https://www.alaquas.org/ficheros/documentos/2021/2/19579/240220216aa55fb4-46b1-42f5-8f81-c64f8d8a97bc_1_Form_10.jpg' target=_blank><i class='fa fa-external-link' aria-hidden='true'></i>.El Conseller de Mobilitat, Arcadi España, junt amb l'Alcalde d'Alaquàs Toni Saura presenten al Castell el nou Bono 10 de MetroBus</a>")

Aquest nou títol que estarà operatiu a partir de l'1 de març suposarà una important reducció del preu dels viatges en un 30% i evitarà l'ús de diners en efectiu

 El Conseller de Política Territorial, Obres Públiques i Mobilitat, Arcadi España juntament amb l’Alcalde d’Alaquàs Toni Saura, acompanyats per la secretària autonòmica d’Obres Públiques, Transport i Mobilitat, María Pérez i el director gerent de la ATMV, Manuel Martínez, ha presentat aquest matí al Castell d’Alaquàs el nou Bono 10 per a viatjar en MetroBus per l’àrea metropolitana de València. El nou bo començarà a estar operatiu el proper 1 de març.

Des de la sala Institucional del Castell d’Alaquàs i en connexió telemàtica amb la resta d’alcaldes dels municipis implicats, el Conseller ha explicat les peculiaritats d’aquest nou títol, que suposa, segons ha concretat, “una important millora per al transport en l’àrea metropolitana en tant que es redueix el preu del viatje en un 30% i permetrà evitar l’ús de diners en efectiu”.

Aquest nou bo de 10 viatges que serà vàlid per a la xarxa de MetroBus té un preu de 7,20 euros, 10,40 euros, 14,00 euros i 20,00 euros per als desplaçaments entre una, dos, tres i quatre zones segons el pla zonal de la Autoritat de Transport Metropolità de València (ATMV). Les tarifes seran, per tant, equiparables a les de la targeta TuiN de Metrovalencia.

Així mateix, aquest bo permet un transbord en la xarxa de MetroBus durant els 60, 90, 110 o 120 minuts següents a la primera validació, segons les zones transitades i es pot adquirir en estancs, quioscos i punts de venda habilitats, en l'aplicació RecargaMobilis, en la taquilles i màquines d'autovenda de la xarxa d'FGV i en l'oficina d'atenció al client de la ATMV.

Per al Conseller, _“el transport públic és una garantia d'igualtat d'oportunitats, porta aparellat altres drets com el dret a l'educació, al treball o a la salut per a poder accedir a aqueixos centres, i si la vacuna suposa l'esperança per a lluitar contra el virus, el transport públic suposa l'esperança per a lluitar contra el canvi climàtic per això ha de ser eficient i per a ser eficient ha d'avançar “._

En la mateixa línia, l’Alcalde d Alaquàs Toni Saura ha destacat que _“la posada en marxa del Bono 10 és una notícia molt positiva per al municipi, que ve a donar resposta a una reivindicació històrica per parts dels veïns i veïnes així com de la Plataforma pel Transport Públic de l’Horta Sud,_ _que hui ja és una realitat gràcies al treball conjunt entre administracións”._

La posada en marxa del Bono 10 és una iniciativa que es suma a les noves línies que la ATMV ha posat en marxa per a millorar el transport en l'àrea metropolitana, així com la connexió amb València i els principals polígons industrials. A més, fa un parell de setmanes es posava en marxa una nova línia d'autobús, Metrobus Exprés, un bus llançadora amb connexió directa des d’Alaquàs amb la parada de metro Nou d'Octubre de València.